“Dis moeilik, maar ek sal hierdeur kom. Ek weet hy waak oor my waar hy ook al is,” sê Ilse aan Huisgenoot. “Die kinders beleef dit die ergste.”
Die groep vriende het in ’n Jacuzzi ontspan toe die warmwaterstelsel ontplof. Die ontploffing het ’n stuk hout teen André se kop laat skiet. Die voorwerp het sy skedel binnegedring en sy serebrale membraan geskeur.
André het met tye sy bewussyn herwin en selfs sy familielede herken, wat sy geliefde hoop gegee het hy sou oorleef. Ongelukkig was dit nie die geval nie.